Etter 300 kamper og 108 mål for Arsenal, ble han i 1981 kjøpt opp av Manchester United for 900 000 pund. Her ble han straks en av supporterenes favoritter, og var med på å vinne FA-cupen to ganger, i 1983 og 1985. Stapleton ble historisk da han scoret i finalen i 1983 som den første spilleren som har scoret for to forskjellige lag i forskjellige FA-cupfinaler. Han forlot Old Trafford i 1987 etter 365 kamper og 78 mål for klubben.